Wes-Kaapse boer se borgtog derde keer geweier | Maroela Media
Die borgtogaansoek van Frik Muller, die boer van Herbertsdale buite Mosselbaai in die Wes-Kaap wat onder meer van poging tot moord aangekla word, is Woensdag vir die derde keer in die Mosselbaai-landdroshof van die hand gewys.
Sers. Kappi Kapp, woordvoerder van die polisie, het aan Maroela Media gesê nadat Muller se oorspronklike borgtogaansoek geweier is, het hy hom tot die hooggeregshof gewend. Sy borgtogaansoek is sowat twee weke gelede in die Kaapstadse hooggeregshof aangehoor waar dit ook van die hand gewys is.
Muller het Woensdag weer in die landdroshof aansoek gedoen nadat sy regspan aangevoer het dat daar intussen nuwe inligting aan die lig gekom het. Die borgtogaansoek is egter weer geweier, het Kapp gesê.
"Sy regspan kon nie by een van die drie geleenthede daarin slaag om die hof te oortuig dat hy nie 'n gevaar sal inhou vir die werker en sy vrou wat steeds op die plaas woon nie. Voor die laaste voorval waartydens hy in hegtenis geneem is, was daar na bewering drie voorvalle, waartydens hy hulle onder meer glo gejaag en geslaan het en dit het elke keer erger geword," het Kapp gesê.
Die saak tot 7 Junie uitgestel.
Hy het in Maart na bewering met 'n trekker teen die huis van Hylton Levendal, 'n voormalige plaaswerker, vasgery het. Levendal is glo al in Desember afgedank, maar het geweier om die plaas te verlaat. 'n Onderonsie tussen Muller en Levendal het ontstaan wat daartoe gelei het dat Muller glo met 'n trekker teen die muur van die werker se huis vasgery het.
Muller word tans in 'n gevangenis in George aangehou.
Die ou is afgedank, maar hy weier om die plaas te verlaat? Dit klink vir my of die ene uittartend is, want hy weet hy gaan niks oorkom nie. Hoekom moet die boer verniet behuising verskaf as die ou nie meer 'n werknemer is nie? Hy moes maar eers die mense uit die huis gelok het, voor hy dit probeer 'sloop' het.
As die ou afgedanks is moet hy die plaas verlaat. Wat moet die boer doen. Klink so asof die staat hier nie die regte van die wetiglike eienaar beskerm nie. – Rassisme?
Dis 24 jaar ná apartheid. As jy wit is, BLY BINNE DIE REËLS, al is dit hoe ongemaklik. Die teendeel is juis dít waardeur hierdie boer nou moet gaan.
Ek verstaan hoe hierdie boer voel. En hy het met die trekker in sy huis vasgery waarin die werker vir solank hy in die boer se diens is mag bly, die boer het dus nie in die werker se huis vasgery nie